Generalforsamling i AJF onsdag den 21/2-2018

Afholdt i skytteforeningens lokaler.

Der var fremmødt 18 medlemmer.

Bjarne Bajer valgt som dirigent. Kenneth Graversen referent.

Dirigenten startede med at konstatere, at generalforsamlingen var lovligt indkaldt.

Formandens beretning:

Årets aktiviteter blev opremset:

Udflugt til jagtens hus. Vi kunne have været flere, men det var en god tur.

Vores årlige bukketræf havde i 2018 så lavt fremmøde, at dette arrangement sættes på pause.

Familiedag/fisketur havde til gengæld et flot fremmøde, selvom det var rykket til søen i V. Nebel.

Gåseforedraget i september havde også et flot fremmøde. Nye tiltag overvejes.

Endnu engang flot fremmøde til flugtskydning i Jens’ grusgrav. Tak til Jens for lån af grusgraven.

Og Poul Jensen havde igen taget førertrøjen i at styre AJFs deltagelse i feltskydningen i Oksbøl. Ros til Poul for det.

Til slut en stor tak til familien Botterhuis for mange års lån af jagtarealer. Og derudover selvfølgelig også en tak til øvrige sponsorer.

Formandens beretning godkendt med applaus.

Kassereren kunne bagefter præsentere et mindre overskud. Suppleanten Sune også genvalgt.

Revisoren Carl Carlsen ønskede ikke genvalg, så der blev i stedet valgt Bjarne Bayer.

Under eventuelt kom Jesper med et indlæg omkring møllejagten, hvor alt skov nu er ryddet. Den nye ejer skal lave en forretning af sin nye gård, men han er meget velvillig overfor at leje jagten ud til lokale folk.

Jesper holder kontakten og arbejder videre med emnet.

Ivan havde et indlæg angående støttemedlemmer: Gamle medlemmer, som ikke længere går på jagt ønsker at bibeholde deres kontakt til foreningen, men skal tilbydes et billigt støttemedlemsskab, som så selvfølgelig ikke giver stemmeret på generalforsamling, men adgang til alle andre arrangementer. En mente dette var umuligt, men bestyrelsen valgte at arbejde videre med emnet.  
Allerede dagen efter generalforsamlingen er vi klar til dette:

Det er til folk, der ikke er medlem af Danmarks Jægerforbund, og til tidligere medlemmer, som ønsker at støtte foreningens arbejde.

Vi kalder det ”**Alslev Jagtforening`s venner**”.

Det årlige kontingent bliver det samme som et passivt medlem: 125 kr.

Medlemmer bliver fuldgyldigt medlem, og må deltage i alle foreningens arrangementer. Dog har de ikke stemmeret til generalforsamlingen.

Poul fik overrakt 3 flasker vin som tak for sit store arbejde med riffelskydning og feltskydning for foreningen.

Kevin Andersen udnævnt til årets jagtkammerat. Meget trofast fremmøde til diverse arrangementer.

Under evt. mente nogle, at der var for lidt duer til flugtskydningen. Dette kunne dog ikke genkendes af andre.

Der blev spurgt til muligheden for madlavning igen.

Generalforsamlingen afsluttet 20:45. Herefter kaffe, øl og vand med smørrebrød til.

Med venlig hilsen

Kenneth Graversen